Sfânta Matrona din Moscova: Pe toţi cei care îmi vor cere ajutorul, 
îi voi întâmpina la moarte, pe fiecare în parte ! 


Sfânta Matrona din Moscova, Rusia (1885-1952) (19 aprilie / 2 mai şi 8 martie): 


https://www.academia.edu/42971210/Sf% C3% A2nta_Matrona_din_Moscova_Rusia_1885- 
1952_19_aprilie_2_mai_% C5%9Fi_8_martie 


https://archive.org/details/sf.-matrona 


https://www2.slideshare.net/steaemy 1/sf-matrona/steaemy1/sf-matrona 


ie e se 


În anul 1998, pe 8 martie, în Duminica triumfului Ortodoxiei, cu binecuvântarea 
patriarhului Alexie al II-lea, a avut loc aflarea moaştelor nevoitoarei secolului XX, 
fericitei maici Matrona. Racla cu cinstitele moaşte a fost depusă în mănăstirea de 
maici „Acoperământul Maicii Domnului” din Moscova. 


SR o e 


Există prejudecata conform căreia bărbaţilor le este de folos să citească numai vieţi 
de sfinţi. Biografule sfintelor au drept “public ţintă” femeile. Rareori mi s-a întâm- 
plat să mă impresioneze atât de mult viaţa unui sfânt. 


Când am călătorit pentru prima dată în Basarabia, am văzut cu surprindere că 
Sfânta se bucură, prin satele basarabene, de o evlavie generalizată. 


Născută în anul 1881, în gubernia Tula, într-o familie de ţărani săraci, cu patru co- 
piii, semnele alegerii ei de către Domnul s-au arătat încă înainte de naştere. 


Din cauza sărăciei în care trăiau, mama Matronei se gândea să o abandoneze în 
orfelinatul contelui Goliţin. Un vis prevestitor i-a zădărnicit acest plan. Viitorul ei 
copil i s-a arătat în somn sub forma unei păsări albe, cu chip omenesc, având ochii 
închişi. La naştere, apropiații au constatat că fetiţa era oarbă. 


Când a venit vremea botezului, i-au pus numele Matrona, în cinstea cuvioasei 
Matrona a Constantinopolului, care a trăit în secolul al V-lea şi care este pomenită 
pe data de 902 noiembrie. La botez s-a întâmplat prima minune: “Când preotul a 
cufundat-o în cristelniţă, cei prezenţi au văzut cum deasupra ei se înălța un stâlp de 
fum bine înmiresmat”. 


Copilul s-a născut însemnat: “Pe pieptul fetiţei era o mică umflătură în formă de 
cruce, o cruciuliță în relief, nefăcută de nimeni”. 


Precocitatea ei duhovnicească s-a manifestat în mai multe feluri. 
“Peste ani, o prietenă povestea că, pe când Matrona era încă sugar, mama ei se 


plângea: “Ce să fac? Fata nu primeşte sân miercurea şi vinerea, în aceste zile 
doarme într-una. Mi-este imposibil s-o trezesc”. 


Încă din copilărie, în timpul nopţii, când părinţii dormeau, ea se furişa la colţul 
sfânt şi într-un mod de neînțeles, lua de pe raft icoanele, le aşeza pe masă şi, în 
liniştea nopţii, se juca cu ele”. 


Foarte de timpuriu Domnul a înzestrat-o cu darul clarviziunii, al facerii de minuni, 
al vindecării bolnavilor, al discernământului. 


"Cei apropiaţi observau că ea cunoştea nu numai păcatele omeneşti, crimele, ci şi 
gândurile. Ea simţea apropierea unei nenorociri, a calamităţilor naturale şi sociale. 
Prin rugăciunile ei oamenii primeau vindecare de boli şi mângâiere în necazuri. În 
consecinţă, au început să vină în casa Nikonovilor tot felul de oameni, căruţe cu 
bolnavi din satele şi comunele învecinate, din tot judeţul, chiar şi din alte judeţe, 
precum şi din alte gubernii. Erau aduşi bolnavi care nu se puteau ridica din pat şi 
pe care fetiţa îi punea pe picioare”. 


La vârsta de paisprezece ani ajunge, însoţită de o prietenă, în catedrala Sfântului 
Andrei, unde slujea Sfântul loan de Kronstadt. După încheierea slujbei, Sfântul a 
rugat lumea adunată să îi facă loc Matronei adresându-i acesteia chemarea: “Ma- 
tronuşka, vino-vino la mine! Iată vine schimbul meu - al optulea stâlp al Rusiei”. 


Sfânta Matrona a prevăzut venirea revoluţiei bolşevice (“vor jefui, vor distruge bi- 
sericile şi vor prigoni pe mulţi”) şi intrarea Rusiei în cel de-al doilea război 
mondial. 


În 1925 se mută la Moscova. Datorită lucrării ei duhovniceşti, pe care o va face 
aici timp de treizeci de ani, comuniştii vor căuta să o aresteze. Fără success, însă: 
“Se mai povesteşte că, întrucât prevedea cu duhul neplăcerile, Matrona părăsea 
anumite case în grabă întotdeauna în ajunul venirii la ea a miliției, deoarece locuia 
fără viză. Erau timpuri grele şi oamenilor le era frică să o treacă în cartea de 
imobil. Astfel, ea s-a salvat de la represiuni nu numai pe sine, ci şi pe gazdele care 
o adăposteau”. 


“Odată a venit un militar s-o aresteze pe Matrona, dar ea i-a spus: “Du-te, du-te 
mai repede acasă, ai o nenorocire. lar oarba nu va pleca nicăieri de aici, eu stau 
în pat, nu plec nicăieri.” El a ascultat-o. A plecat acasă: soția lui se arsese la 


lampa de gaz. A reuşit s-o ducă la spital. A doua zi, când s-a dus la serviciu, a fost 
întrebat: “Ei, ai arestat-o pe oarbă?” ** Pe oarbă n-o voi aresta niciodată, a răs- 
puns el” 


Cartea abundă în mărturii despre darurile sfintei. 


Z.V. Jdanova povesteşte: “Măicuţa era cu desăvârşire analfabetă, dar în acelaşi 
timp ştia totul. În 1946 trebuia să-mi susţin proiectul de diplomă. “Ministerul flotei 
militare” (pe atunci îmi făceam studiile la Institutul de arhitectură din Moscova). 
Îndrumătorul meu, nu înteleg de ce, mă persecuta tot timpul. În decurs de cinci luni 
nu m-a consultat nici o dată, fiind hotărât să mă “pice”. Cu două săptămâni înainte 
de examen mi-a spus: “Mâine va veni comisia şi va confirma netemeinicia lucrării 
dumneavoastră!” Am venit acasă plângând: tata era arestat şi nimeni nu mă putea 
ajuta, mama se afla în întreţinerea mea şi singura şansă era să-mi susțin proiectul 
ca să pot lucra. Maica m-a ascultat şi mi-a spus: “Nu-i nimic, vei susţine proiectul. 
Diseară vom bea ceai şi atunci vom discuta!”. De-abia am putut să aştept până 
seara şi iată că îmi spune măicuţa: “Să plecăm în Italia, în Florenţa, la Roma, să 
privim operele marilor maeştri...”. Şi a început să enumere străzile, clădirile! S-a 
oprit: “lată Palazzo Pitti, iată un alt palat cu arcuri - să faci la fel ca şi acolo - cele 
trei etaje de jos ale clădirii cu o zidire masivă şi cu două arcuri la intrare”. Eram 


uluită de vedenia ei. Dimineaţa am sosit la institut, am aplicat cele pe proiect şi cu 
tuş maro am făcut toate corecturile. La ora 10 a sosit comisia. Îmi analizează 
proiectul şi-mi spune: "Dar proiectul e reuşit, arată excelent. Susţineţi-l!”. 


Sfânta Matrona era şi o foarte bună sfătuitoare: Vindecând bolnavii, maica le cerea 
credinţa în Dumnezeu şi îndreptarea de la păcat a vieţii. Astfel, pe o femeie care 
venise la ea a întrebat-o dacă într-adevăr crede că Dumnezeu o va vindeca. 


Alteia, bolnavă de epilepsie, îi spunea să nu lipsească de la nici o Liturghie şi la 
fiecare să se spovedească şi să se împărtăşească cu Sfintele Taine ale lui Hristos. 


Pe cei ce duceau viaţă de concubina] îi binecuvânta să se cunune în biserică. 
Tuturor le cerea să poarte neapărat cruce la gât”. 


“De obicei nu vorbea mult, ci răspundea scurt la întrebări. Au rămas de la ea câteva 
sfaturi cu caracter general. 


Maica învăţa să nu ne judecăm aproapele. Ea răspundea: “De ce să-i judeci pe 
alții? Gândeşte-te mai des la tine. Fiecare oiţă va fi spânzurată de propria codiţă. 
Ce treabă ai tu cu celelalte codițe?” 


Matrona învăţa să ne lăsăm în voia lui Dumnezeu, să trăim cu rugăciune. 


Cât mai des să ne însemnăm şi obiectele înconjurătoare cu semnul crucii, 
apărându-ne astfel de puterile celui rău. 


Sfătuia să ne împărtăşim cât mai des cu Sfintele Taine ale lui Hristos. “Apăraţi-vă 
cu crucea, rugăciunea, apa sfinţită, cu împărtăşirea cât mai deasă... In faţa icoa- 
nelor să ardă candele”. 


De asemenea, învăţa să-i iubim şi să-i iertăm pe bătrâni şi pe cei neputincioşi. (...) 


Matrona nu îngăduia să dăm importanţă visurilor. (...) Avertiza să nu alergăm pe 
la duhovnici în căutarea “schimnicilor” sau “clarvăzătorilor”. Alergând pe la di- 
feriți preoţi, spunea ea, poţi pierde puterea duhovnicească şi drumul corect al 
Vieţii”. 


Pe 2 mai 1999, Patriarhul Moscovei şi al întregii Rusii, Alexie, semnează hotărârea 
prin care fericita Matrona este trecută în rândul sfinților. 


Cartea despre viaţa ei - apărută şi reeditată la editura Sophia în 2007 - conţine şi 
Acatistul ei. Spre citirea lui ne îndeamnă chiar Sfânta Matrona: “Toţi, toţi să veniţi 
la mine şi să-mi povestiţi necazurile voastre, de parcă aş fi vie, căci eu vă voi 
vedea, vă voi auzi şi vă voi ajuta. Pe toţi cei care îmi vor cere ajutorul, îi voi 
întâmpina la moarte, pe fiecare în parte”. 


Ciprian Voicilă 


